Riku Rantala ja Tunna Milonoff paljastivat Iltalehden haastattelussa varsinaisen jättiyllätyksen.

Riku ja Tunna seikkailevat seuraavaksi Suomessa.

Iltalehti haastatteli Madventures-sarjasta sekä muista ohjelmista tuttua Riku Rantalaa ja Tunna Milonoffia Kultainen Venla -gaalassa.

– Meiltä on pyydetty tätä vaikka kuinka kauan ja nyt me tehdään se. Madventures tulee takaisin. Me tullaan menemään mestaan, joka on ihan himmee mesta, siellä puhutaan ihan himmeetä kieltä, se on ihan maailman laidalla! kaksikko hehkutti.

Lopulta kaverukset paljastivat, että kyseessä on tietenkin Suomi.

–Totta helvetissä me mennään Suomeen! Tää tulee oleen ihan hirvee reissu, ihan älytön reissu, Riku Rantala sanoi.

–Vinksahtaneesta vinkkelistä tehdään, Tunna Milonoff sanoi.

– Kaikki puhutaan suomeksi, viimeksi tehtiin Madventuresia englanniksi, Riku Rantala kertoo.

Kaksikko toivoi myös, että suomalaiset kertoisivat heille niitä paikkoja, joita heidän kannattaisi nähdä ja henkilöitä, jotka heidän kannattaisi sarjassa tavata.